**19. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. november 18-án tartandó ülésére.**

**Tárgy: Döntés a 2020. év jelentősebb beruházásairól.**

**Előterjesztő:** Kondor Géza polgármester

**Tárgyalja:** Gazdasági Településfejlesztési és Turisztikai Bizottság

 Jogszabállyal nem ellentétes

 Tóthné dr. Titz Éva

 aljegyző

**Tisztelt Képviselő-testület !**

A képviselőtestület a kitűzött célok hatékony megvalósítása érdekében munkatervében már évek óta november hónapban meghatározza a következő hónapokban végrehajtandó jelentősebb fejlesztéseket.

Az előzetes pénzügyi vizsgálatok alapján ahhoz, hogy a következő évet is hasonló biztonsági tartalékkal zárhassuk, a 2020 évi fejlesztésekre önerőből legalább 50 millió Ft áll rendelkezésre.

 Figyelembe véve a település szezonális turisztikai jellegét,bizonyos tevékenységek végzésének engedélyben rögzített határidőit, a főbb célkitűzésekről, azok finanszírozásáról, és a megvalósításhoz kapcsolódó konkrét operatív intézkedésekről már a tárgyévet megelőzve meg kell hozni a szükséges döntéseket.

* A Császtai strand meder felhomokozási engedélye október 1-től február 28-ig teszi lehetővé a munkavégzést.

Az engedélyben homok mennyiséget célszerű ütemezve több évre elosztva leteríteni, ezzel biztosítva a partközeli területek folyamatos jó meder minőségét.

Az első lépcsőben tervezett 1750 m3 homokolás költsége mintegy nettó 19 M Ft. A forrás rendelkezésre áll, az engedély 2021. február végével lejár.

* A Császtai strand nyugati, gyermekpancsoló felöli oldalán a piacon már jól bevállt, esztétikus és higiénikus vizesblokk telepítése engedély köteles tevékenység. Amennyiben a tavasz folyamán meg kívánjuk valósítani, úgy terveztetését és engedélyeztetését mielőbb meg kellene kezdeni.

Becsült költsége 7 M Ft.

* A Császtai strandon a csúszda és a pancsoló közti területen a gyepesítést meg kell újítani, szintbehozni, és a parttal összekötő utat újra telepíteni, és bővíteni, összekötve a gyermekpancsolóval, vizesblokkal. Becsült költség 10 M Ft.

A strandokon végrehajtandó fejlesztések finanszírozására reális esély a rövidesen megjelenő Kisfaludy pályázat.

**Pályázati források esetén megvalósítható fejlesztések**

* A volt Idősek otthona panzióvá alakítása szintén érvényes építési engedéllyel rendelkezik. Az átalakítás becsült összege 40 M Ft
* A következő időszak legnagyobb fejlesztése a Halász utcai Kulturális és Turisztikai Látogató Központ, mely építési engedéllyel, kiviteli dokumentációval, költségvetéssel rendelkezik.. A projekt becsült költsége 250-300 M Ft körül valószínűsíthető. Ez jelenleg saját forrásból nem finanszírozható, pályázati forrás esetén azonnal közbeszerzésre előkészíthető. Mivel az épületegységben kialakított kultúrházra igen nagy igény van, és az épület utcai homlokzata a Halász utca meghatározó látvány eleme, megvalósításához célszerű folyamatosan önerőt felhalmozni, hogy megfelelő pályázat hiánya esetén is belátható időn belül megvalósulhasson.

 A hitelfelvétel lehetőségét is meg kell vizsgálni, hogy mielőbb elkezdődhessen a beruházás.A költsége nem nagyobb, mint a Káli úti járda és a Szabadtéri színpad együttes költsége, melyet 3 év alatt önerőből meg tudott valósítani az önkormányzat.

Az épület konferenciák tartására is alkalmas lesz, ezért bevételt is eredményez az Önkormányzat számára.

Kérem a Képviselő-testületet, hogy a tervezett beruházásokkal kapcsolatos előterjesztésemet elfogadni szíveskedjen.

**Határozati javaslat:**

**RÉVFÜLÖP NAGYKÖZSÉG ÖNKORMÁNYZAT KÉPVISELŐ-TESTÜLETÉNEK**

 **/2019. (XI. 18.) HATÁROZATA**

 **Döntés a 2020. év jelentősebb beruházásairól.**

Révfülöp Nagyközségi Önkormányzat Képviselő-testülete a 2020. évre tervezett beruházásokkal egyetért.

Felhatalmazza a polgármestert a beruházásokkal kapcsolatos munkák előkészítésére.

Felelős: Kondor Géza polgármester

Határidő: folyamatos